recursal/SuperWikiNEXT-32B huggingface dataset:
**நன்னே சோடர்** (*Nanne Choda*, தெலுங்கு: నన్నె చోడుడు  ; 12 ஆம் நூற்றாண்டு ) என்பவர் ஒரு பிரபலமான தெலுங்கு கவிஞர் மற்றும் தெலுங்கு சோடர் குடும்பத்தைச் சேர்ந்தவர். இவர் தேக்கண்டியுடு மற்றும் கவிராஜா சிகமணி ஆகிய பட்டங்களைக் கொண்டிருந்தார்.  இவர் பிரபந்தத்தை முதலில் பாடியவராக கருதப்படுகிறார்.

வரலாறு
------

இவரது படைப்புகளின் மூலமாக இவரது தாயார் பலநாட்டின் ஹைஹயாஸ் குடும்பத்தைச் சேர்ந்தவர் என்றும், இந்தக் குடும்பத்தினர் வேலநாட்டி சோடர் குடும்பத்தைச் சேர்ந்தவர்கள் எனத் தெரியவருகிறது. இவர் தனது படைப்புகளை சைவ துறவியான ஜங்காம மல்லிகார்ஜுண யோகிக்கு அர்ப்பணித்தார்.

படைப்புகள்
----------

நானே சோடரின் புகழ்பெற்ற படைப்பு தெலுங்கில் குமார சம்பவம் ஆகும். இந்தப் படைப்பு 10 ஆம் நூற்றாண்டில் நன்னய்யாவின் மகாபாரதத்திற்கு முன்பே இயற்றப்பட்டதாக சிலர் நம்புகிறார்கள். மற்றவர்கள் நன்னய்யாவிற்கும் திக்கனா காலத்திற்கும் இடைப்பட்டது என்கின்றனர். குமார சம்பவம் என்பது அதே பெயரில் உள்ள காளிதாசன் படைப்பின் மொழிபெயர்ப்பு அல்ல. ஆனால் நன்னே சோடர் காளிதாசனின் படைப்புகளிலிருந்தும், சைவ இலக்கியங்களின் பிற கதைகளிலிருந்தும் உத்வேகம் பெற்றுள்ளார். இவர் தனது படைப்பை தனது குருவாக இருந்த ஜங்காம மல்லிகார்ஜுனாவுக்கு அர்ப்பணித்துள்ளார்.

பாணி
----

இவர் பிரபந்த பாணியின் முதல் எழுத்தாளர் மற்றும் ஸ்ரீநாதா மற்றும் அஷ்டதிகாஜாக்களை விட முந்தையவர். சமசுகிருதம் மற்றும் தெலுங்கு சொற்களின் கலவையை இவர் பயன்படுத்தியிருந்தார். இவர் தெலுங்கு மரபுத்தொடரில் தலைசிறந்தவர் ஆவார். இயற்கையை விவரிக்கும் இவரது சில கவிதைகள் மிகவும் பிரபலமானவை. இவர் தெலுங்கு இலக்கியத்தில் புதிய அம்சங்களை அறிமுகப்படுத்தினார். இவர் தனது படைப்புகளில் சுகாவி ஸ்தூதி (நல்ல கவிஞர்களைப் புகழ்வது), குகாவி நிந்தா (கெட்ட கவிஞர்களைக் குறை கூறுவது) மற்றும் இஷ்டாதேவா பிரார்த்தனா (பிடித்த கடவுளைப் புகழ்வது) போன்ற கவிதைகளை எழுதியுள்ளார்.

கன்னடம் மற்றும் தமிழ் சொற்களை தனது கவிதைகளில் பயன்படுத்திய முதல் தெலுங்கு கவிஞர் நன்னே சோடர் ஆவார்.

குறிப்புகள்
-----------

1. 1 2  "NanneChodudu" (PDF). 2009-04-09 அன்று மூலம் (PDF) பரணிடப்பட்டது. 2020-11-09 அன்று பார்க்கப்பட்டது.
2. ↑  P.T, Raju; Rao. *A Telugu Literature*. India: Onal Book House.
3. ↑  P, Chenchiah; Raja Bhujanga Rao. *A History of Telugu Literature*. India: Oxford University press.

குறிப்புகள்
-----------

* துர்கா பிரசாத், கி.பி 1565 வரை ஆந்திராவின் வரலாறு, பி.ஜி. வெளியீட்டாளர்கள், குண்டூர் (1988)
* குமார சம்பவமு - நன்னேச்சோத தேவக்ருதம்

மேலும் காண்க
------------

* நன்னய்யா
* திக்கனா
**எஸ். என். தனரத்தினம்** (இறப்பு: 1993) இலங்கைத் தமிழ்த் திரைப்பட நடிகரும், தயாரிப்பாளரும், இயக்குனரும் ஆவார். பல திரைப்படங்களுக்குக் கதை, வசனம் எழுதியுள்ளார். இலங்கையின் முதலாவது தமிழ்த் திரைப்படமான சமுதாயத்தில் கதாநாயகனாக நடித்தவர்.

வாழ்க்கைச் சுருக்கம்
--------------------

இலங்கையின் மலையகத்தில் கொஸ்லந்தை எனும் ஊரில் நாராயணசாமி, அமிர்தம்மாள் ஆகியோருக்கு இரண்டாவது மகனாகப் பிறந்தவர் தனரத்தினம். 1970 ஆம் ஆண்டில் வீரகேசரியில் உதவி ஆசிரியராகப் பணியாற்றினார். பகுத்தறிவாளர் ஆபிரகாம் கோவூருடன் இணைந்து பல ஆய்வுகளை நடத்தினார். கோவூரின் ஆய்வுகளைத் தொகுத்து "மனக்கோலம்" என்ற நூலை வெளியிட்டார்.

1962 ஆம் ஆண்டில் வெளியான சமுதாயம் என்ற இலங்கையின் முதல் தமிழ்ப் படத்தில் கதாநாயகனாக நடித்தார். அதன் பின்னர் அவர் பல திரைப்படங்களில் துணைப் பாத்திரங்களில் நடித்தார். கடைசியாக நடித்த படம் சர்மிளாவின் இதய ராகம். இது 1993 இல் வெளிவந்தது.

யசபாலித்த நாணயக்கார என்பவர் இயக்கிய அனுராகம், கீதிகா ஆகிய திரைப்படங்களின் உதவி இயக்குனராக தனரெத்தினம் பணியாற்றினார்.

நடித்த திரைப்படங்கள்
--------------------

* சமுதாயம் (1962)
* புதிய காற்று (1975)புதிய காற்று (1975 திரைப்படம்)
* நான் உங்கள் தோழன்
* நாடு போற்ற வாழ்க
* அனுராகம்
* தெய்வம் தந்த வீடு
* தென்றலும் புயலும், (1978)1978

மேற்கோள்கள்
-----------

1. 1 2 3  இலங்கை சினிமாவை வளர்த்தவர்கள், வீரகேசரி, 02 ஆகத்து 2015
**உமயநல்லூர்** (Umayanallur) என்பது இந்தியாவின் கேரள மாநிலத்தில் கொல்லம் மாவட்டத்தில் மையநாட்டுக்கு அருகிலுள்ள ஒரு கிராமமாகும்.

அரசியல்
-------

கொல்லம் மக்களவைத் தொகுதியில் உள்ள இரவிபுரம் சட்டமன்றத் தொகுதியின் ஒரு பகுதியாக உமயநல்லூர் உள்ளது. சிறீ. எம். நெளசாத் எராவிபுரத்தின் தற்போதைய சட்டமன்ற உறுப்பினர் ஆவார். சிறீ. என்.கே.பிரேமச்சந்திரன் கொல்லத்தின் தற்போதைய நாடாளுமன்ற உறுப்பினர் ஆவார்.

புவியியல்
---------

உமயநல்லூர் மையநாடு பஞ்சாயத்தில் உள்ள ஒரு கிராமம் ஆகும். தேசிய நெடுஞ்சாலை 47-இன் ஒரு பகுதியான கொல்லம் - திருவனந்தபுரம் சாலையின் ஒரு முக்கிய சந்திப்பாக உமயநல்லூர் உள்ளது. இது கோட்டியம் முதலியவற்றை இணைக்கிறது.

புள்ளிவிவரங்கள்
---------------

மலையாளம் உமையநல்லூரின் சொந்த மொழியாகும்.

கல்வி
-----

உமயநல்லூரில் பல கல்வி நிறுவனங்கள் உள்ளன. அருகிலுள்ள இடமான வள்ளப்பள்ளியில் ஒரு எல்பி பள்ளி உள்ளது. ரோஸ் டேல், ஏ.கே.எம்.எச்.எஸ், கல்வியியல் கல்லூரி, செருபுஷ்பம் எல்.பி.எஸ், பி.வி.யு.பி.எஸ், ஈகா ஆய்வு மையம் போன்ற ஒரு உதவி பெறாத எல்பி பள்ளி உமையநல்லூரில் உள்ள சில கல்வி நிறுவனங்கள்

விவசாயம்
--------

நெல் மற்றும் பால் உற்பத்தி ஆகியவை இங்குள்ள முக்கிய விவசாயத் துறைகளாகும். முந்திரிப்பருப்பு உற்பத்தியும் இங்கே காணப்படுகிறது.

வங்கி
-----

உமயநல்லூரில் உமயநல்லூர் சேவை கூட்டுறவு வங்கி, பெடரல் வங்கி, முத்தூட் நிதி போன்றவற்றின் கிளைகள் அமைந்துள்ளன.

தொழில்
------

உமயநல்லூரில் ஏராளமான முந்திரிப்பருப்பு தொழிற்சாலைகள் உள்ளன. உமயநல்லூர் ஒரு தொழில்துறை பூங்கா. இங்கே சில பனிக்கூழ்மத் தொழிற்சாலைகளும் உள்ளன. பழைய மர தளவாடங்கள் கடைகள், டொயோட்டா காட்சியரங்கம், புதிய ராஜஸ்தான் பளிங்கு மொத்த விற்பன காட்சியரங்கம், வோக்ஸ்வாகன் சேவை மையம் போன்றவை அமைந்துள்ளன.

வழிபாட்டு மையங்கள்
------------------

உமயநல்லூரில் நிறைய வழிபாட்டு மையங்கள் உள்ளன. பாலசுப்பிரமணிய சுவாமி கோயில், உமயநல்லூர், துர்காபுரி ஸ்ரீ மதன்கோவில் கோயில், பன்னிமோன், உமயநல்லூர் மசூதி, அமலோத்பவா மாதா தேவாலயம் போன்றவை அவற்றில் சில.

மோற்கோள்கள்
-----------

1. ↑  "Assembly Constituencies – Corresponding Districts and Parliamentary Constituencies" (PDF). *Kerala*. Election Commission of India. 4 March 2009 அன்று மூலம் (PDF) பரணிடப்பட்டது. 20 October 2008 அன்று பார்க்கப்பட்டது.
2. ↑  "Assembly Constituencies – Corresponding Districts and Parliamentary Constituencies" (PDF). *Kerala*. Election Commission of India. 4 March 2009 அன்று மூலம் (PDF) பரணிடப்பட்டது. 20 October 2008 அன்று பார்க்கப்பட்டது.
**பூ பூவா பூத்திருக்கு** (*Poo Poova Poothirukku*) என்பது 1987 ஆம் ஆண்டு வெளியான இந்தியத் தமிழ் திரைப்படம் ஆகும். வி. அழகப்பன் இயக்கிய இப்படத்தை காவேரி மனோகரன் தயாரித்துள்ளார். இந்தப் படத்தில் பிரபு, சரிதா, அமலா ஆகியோர் நடித்துள்ளனர். இது 18 செப்டம்பர் 1987 அன்று வெளியானது.

கதை
---

ராமுவும் ( பிரபு ), ஜானகியும் ( சரிதா ) திருமணமான தம்பதியர். இவர்களுக்கு இரண்டு குழந்தைகள் உள்ளனர். என்றாலும், ராமு தன் மனைவிக்குத் தெரியாமல் அந்தமானில் மேரியுடன் ( அமலா ) இரகசிய உறவு கொண்டிருக்கிறார். மேலும் அவர்களுக்கு கண்ணன் என்ற மகன் பிறக்கிறான். சில ஆண்டுகளுக்குப் பிறகு மகிழுந்து விபத்தில் மேரி இறந்துவிடுகிறார். இதனால் ராமு தன் மனைவியிடம் உண்மையைக் கூறுகிறார். மீதமுள்ள படமானது இதன் பின்விளைவுகளைப் பற்றியதாக உள்ளது.

தயாரிப்பு
---------

*பூ பூவா பூத்திருக்கு* படத்தை வி. அழகப்பன் திரைக்கதை எழுதி, இயக்கினார். இப்படத்தை காவேரி மனோகரன் *மை புரொடக்‌ஷன்ஸ்* என்ற பதாகையின் கீழ் தயாரித்தார். கே. பி தயாளன் ஒளிப்பதிவு செய்ய, வி. ராஜகோபால் படத் தொகுப்பை செய்தார்.

இசை
---

டி. ராஜேந்தர் இப்படத்திற்கான பாடல் வரிகளை எழுதி, இசையமைத்தார்.

|  |  |  |  |  |
| --- | --- | --- | --- | --- |
| # | பாடல் | பாடகர்(கள்) | நீளம் |  |
| 1. | "குக்கூ குக்கூ குயிலே"   | டி. ராஜேந்தர் | 4:51 |
| 2. | "உங்கப்பா வாங்கித் தந்த"   | எஸ். ஜானகி, டி. ராஜேந்தர், வித்யா | 4:44 |
| 3. | "பூ பூத்த செடியக்"   | டி. ராஜேந்தர் | 4:39 |
| 4. | "இங்லீஷ்காரன் தண்ணி"   | டி. ராஜேந்தர், மலேசியா வாசுதேவன் | 4:39 |
| 5. | "வாசம் சிந்தும்"   | மனோ, வாணி ஜெயராம் | 4:31 |

வெளியீடு மற்றும் வரவேற்பு
-------------------------

*பூ பூவா பூத்திருக்கு* படம் 1989 செப்டம்பர் 18 அன்று வெளியானது. *தி இந்தியன் எக்ஸ்பிரஸின்* என். கிருஷ்ணசாமி எழுதிய விமர்சனத்தில் திரைப்படத்தை "ஓரளவு இழுபறி" என்று குறிப்பிட்டார். மேலும் *மேன், உமன், சைல்ட்* (1983) படத்துடன் இந்த படத்திற்கு உள்ள ஒற்றுமையைக் குறிப்பிட்டார், ஆனால் பிரபு, சரிதா, குழந்தை நட்சத்திரத்தின் நடிப்பைப் பாராட்டினார்.

குறிப்புகள்
-----------

1. ↑  "Poo Poova Poothirukku". *JioSaavn*. 22 February 2019 அன்று பார்க்கப்பட்டது.
2. ↑  "பூ பூவா பூத்திருக்கு". *Vellitthirai*. 22 பிப்ரவரி 2019 அன்று மூலம் பரணிடப்பட்டது. 22 February 2019 அன்று பார்க்கப்பட்டது.
3. ↑  "On illegitimacy". .

வெளி இணைப்புகள்
---------------

* *பூ பூவா பூத்திருக்கு*  at "Complete Index to World Film
**மா இராமமூர்த்தி** (*Ma Ramamurthy*) இந்தியாவைச் சேர்ந்த எழுத்தாளர், பத்திரிகையாளர் மற்றும் கன்னட ஆர்வலர் என்று பன்முகங்களுடன் அறியப்படுகிறார். கன்னட வீர சேனானி என்றும் அழைக்கப்படும் இவர் 1918-1967 காலப்பகுதியில் வாழ்ந்தார். 1960 ஆம் ஆண்டுகளில் கன்னட இயக்கத்தின் தளபதியாக பெரும்பாலும் இவர் கருதப்படுகிறார். இராமமூர்த்தி சிவப்பு-மஞ்சள் நிறத்தில் கன்னட கொடியை வடிவமைத்ததில் பெயர் பெற்றார். கர்நாடகாவின் கிழக்கு பெங்களூரில் உள்ள இராமமூர்த்தி நகர் இவரது நினைவாக பெயரிடப்பட்டது. 'கன்னட வீர சேனானி' என்றும் இவருக்கு பெயர் சூட்டப்பட்டது. 1950 மற்றும் 1960 ஆம் ஆண்டுகளில் ஏ.என்.கிருட்டிணா ராவ் மற்றும் பலர் தலைமையில் கன்னட இயக்கத்தை முன்னணியில் இருந்து இராமமூர்த்தி வழிநடத்தினார்.

வாழ்க்கைக் குறிப்பு
-------------------

1918 ஆம் ஆண்டு மார்ச் மாதம் 11 ஆம் தேதி அன்று நஞ்சன்கூடில் ஒரு பிராமண குடும்பத்தில் மா இராமமூர்த்தி பிறந்தார். இவருடைய தந்தை வீரகேசரி சீதாராம சாசுத்திரி ஒரு குறிப்பிடத்தக்க சுதந்திரப் போராட்ட வீரர் மற்றும் இலக்கியவாதியாவார்.

நினைவேந்தல்
-----------

இவரை நினைவுகூரும் வகையில் பெங்களூரில் உள்ள ஒரு பகுதிக்கு இராமமூர்த்தி நகர் என்று பெயர் சூட்டப்பட்டது.

மேற்கோள்கள்
-----------

1. ↑  "Contributions of Ma Ramamurthy immense: Chand Bhasha". Citytoday. March 12, 2018. .
2. 1 2  Sripad, Ashwini M (July 21, 2017). "Wife of Kannada flag creator lives in destitute home". New Indian Express. .
3. ↑  "Who created Karnataka flag first? Check interesting facts about Kannada flag". Newsd.in. October 31, 2020. .
4. ↑  Khajane, Muralidhara (July 19, 2017). "Ma. Ramamurthy, Kannada's forgotten flag-bearer". *தி இந்து*. .
5. ↑  Ma.Ramamurthy, the Creator of Kannada flag, Karnataka History
**செடிபுட்டா சேலை** வகைகளைத் தமிழகத்தில் உள்ள சௌராஷ்டிரா சமூக மக்கள் விரும்பி அணிகின்றனர். காஞ்சிபுரம், மதுரை, திருநெல்வேலி மாவட்டங்களில் செயற்கைப் பட்டால் இந்த ஆடைகள் நெய்யப்படுகின்றன. திருநெல்வேலி மாவட்டத்தில்  வெள்ளங்குளி, புதுக்குடி, வீரகநல்லூர், கிளாக்குளம் ஆகிய ஊர்களில் நெய்யப்படும் சேலைகளுக்குப் புவிசார் குறியீடு கிடைத்துள்ளது.

வரலாறு
------

சுமார் 500 ஆண்டுகளுக்கு முன்னர் குஜராத் சோமநாதபுரம் பகுதியை மொகலாய மன்னனர்கள் கைப்பற்றிய காலத்தில் அவ்வூர் சௌராஷ்டிர மக்கள் மதுரைக்கு இடம் பெயர்ந்தனர். 

அப்போது மதுரையை ஆண்ட திருமலை நாயக்கர் குடிபெயர்ந்து வந்துள்ள மக்களுக்கு கைத்தொழிலாக நெசவுத்தொழில் செய்து பிழைக்க வழிவகை செய்தார். மதுரையைத் தொடர்ந்து அந்த மக்கள் திண்டுக்கல், இராமநாதபுரம், காஞ்சிபுரம், திருநெல்வேலி மாவட்டங்களிலும் குடியேறி நெசவுத்தொழில் செய்துவந்தனர். 

தெருக்களில் சுமார் 50 மீட்டர் நீளம் உள்ள பாவை ஓட்டி, அதில் 9 சேலைகள் வரை அவர்கள் நெசவு செய்கின்றனர். 75, 100, 120, 150-ஆம் எண் நூல்களை அவர்கள் பயன்படுத்துகின்றனர். 

கூட்டுறவுச் சங்கங்களில் நெய்யப்படும் சேலைகள், தமிழ்நாடு கோ ஆப்டெகஸ் மூலம் விற்பனை செய்யப்படுகின்றன. தனியாளர்களாக உற்பத்தி செய்வோர் இந்தியாவின் பல்வேறு பகுதிகளுக்கு அனுப்பி விற்கின்றனர். ஒரு காலத்தில் இலங்கைக்கும் அனுப்பப்பட்டது.

மேற்கோள்
--------

1. ↑  தினமணி நாளிதழ் (6-8-2023) இணைப்பு "கொண்டாட்டம்" - பக்கம் 1
**சர் பழமாநேரி சுந்தரம் சிவசுவாமி ஐயர்** (*Sir P. S. Sivaswami Iyer*, 7 பெப்ரவரி 1864 – 5 நவம்பர் 1946) பிரபலமான இந்திய வழக்கறிஞரும், நிருவாகியும், அரசியல்வாதியும் ஆவார். சென்னை மாகாணத் தலைமை வழக்குரைஞராகப் பணியாற்றியவர்.

ஆரம்ப வாழ்க்கை
--------------

சிவசுவாமி ஐயர் தஞ்சாவூர் மாவட்டம், பழமார்நேரி கிராமத்தில் சுந்தரம் ஐயர், சுப்புலட்சுமி ஆகியோருக்கு 1864 பெப்ரவரி 7 இல் பிறந்தவர். எஸ். பி. பள்ளியில் ஆரம்பக் கல்வியைக் கற்று, பின்னர் பானம்புசாவடி உயர்நிலைப் பள்ளியில் 1877 இல் மெட்ரிக்குலேசன் தேர்வில் முதல் வகுப்பில் தேர்ச்சி பெற்றார். கும்பகோணம் அரசினர் கலைக் கல்லூரியிலும், பின்னர் சென்னை மாநிலக் கல்லூரியிலும் பயின்று 1882 இல் சமசுகிருதம், வரலாறு ஆகியன பயின்று முதல்வகுப்பில் இளங்கலைப் பட்டம் பெற்றார். சென்னை டாக்டர் அம்பேத்கர் அரசு சட்டக் கல்லூரியில் சட்டம் பயின்று 1885 இல் வழக்குரைஞராகப் பணியாற்ற ஆரம்பித்தார்.

வழக்குரைஞராக
------------

சிவசுவாமி ஐயர் வழக்குரைஞராக பணியாற்றினார். 1904 மே 12 இல் இவர் ஆளுநரின் நிறைவேற்றுப் பேரவையில் மேலதிக உறுப்பினராக தேர்ந்தெடுக்கப்பட்டார். சென்னை சட்டமன்றத்தில் 1904 முதல் 1907 அக்டோபர் 25 வரை சட்டமன்ற உறுப்பினரானார். சென்னை மாகாண தலைமை அரசு வழக்குரைஞராகவும் பணியாற்றியுள்ளார்.

சிவசுவாமி ஐயர் சென்னைப் பல்கலைக்க்ழகத்தின் மேலவை உறுப்பினராக 1898 இல் நியமிக்கப்பட்டு 1916 முதல் 1918 வரை அதன் துணைவேந்தராகவும், 1918 முதல் 1919 வரை பனாரசு இந்து பல்கலைக்கழகத்தின் துணைவேந்தராகவும் பணியாற்றினார்..

அரசியலில்
---------

1912 இல் அரசியலில் இறங்கினார். 1912 முதல் 1917 வரை சென்னை மாகாண ஆளுநரின் நிறைவேற்று சபையில் உறுப்பினராக இருந்தார். முதலாம் உலகப் போர்க் காலத்தில், பிரித்தானியாவுக்கு ஆதரவாக இந்தியத் தொண்டர் இயக்கத்துக்கு ஆதரவளித்தார்.

1922 ஆம் ஆண்டில் நடைபெற்ற உலக நாடுகள் சங்கத்தின் மூன்றாவது கூட்டத்தொடரில் சிவசுவாமி பங்குபற்றினார்.

மேற்கோள்கள்
-----------

1. ↑  சு. முத்தையா (19-07-2004). "Of princes and co-eds". *The Hindu*. Archived from the original on 2004-09-17. .
2. ↑  Cyclopedia Publishing Co. (1992). *The Cyclopedia of India: biographical, historical, administrative, commercial, Volume 3*. Calcutta: Book Traders. பக். 234.
3. ↑  India Office List, 1903
4. ↑  Markandan, K. C. (1964). *Madras Legislative Council: Its Constitution and Working Between 1861 and 1909: Being a Report, Submitted to the Madras University, as a Fellow in the Politics Department Between October 1952 and October 1953*. S. Chand. பக். 53.
5. 1 2  Govind Ballabha Pant; Balaram Nanda (1995). *Selected works of Govind Ballabh Pant, Volume 4*. Oxford University Press. பக். 382. பன்னாட்டுத் தரப்புத்தக எண்:978-0-19-563674-1.
6. ↑  Majumdar, Bimanbehari (1967). *Congress and Congressmen in the Pre-Gandhian Era 1885-1917*. பக். 311.
7. ↑  S. Muthiah (4 July 2004). "Fate of old books". *The Hindu*. Archived from the original on 6 நவம்பர் 2004. .

வெளி இணைப்புகள்
---------------

* A short biography of Sir P.S.Sivaswami Iyer
**பறக்கும் யாக்குப்** (சுவீடிய: *flygande Jacob/Jakob*, *பிலீகண்ட யாக்குப்* *Flying Jacob*)  என்பது ஒரு சுவீடிய நாட்டுக் கலனுணவு (கேசரோல்). இது கோழி இறைச்சி, பாலாடை, மிளகாய் வெஞ்சனம், வாழைப்பழங்கள், வறுத்த நிலக்கடலை மற்றும் பன்றி இறைச்சி ஆகியவற்றைக் கொண்டு செய்யப்படுகின்றது. இந்த உணவு அடுப்பில் சுடப்பட்டு பொதுவாக அரிசி மற்றும் பச்சடி உடன் பரிமாறப்படுகிறது.

இந்த உணவு விமான சரக்குத் துறையில் பணியாற்றிய ஊவ யாக்குப்சன் என்பவரால் கண்டுபிடிக்கப்பட்டது, அவருடைய பெயராலேயே வழங்கப்பட்டுவருகிறது. 1976 ஆம் ஆண்டில் சுவீடன் நாட்டின் தலைநகரமான சுடாக்கோமின் சுற்றுப்புறத்தில் ஒரு சமுதாயக் கலந்துணவு நிகழ்வுக்கான முதன்மை உணவைத் தயாரிக்குமாறு வேண்டப்பட்டார். அப்போது அவரிடமிருந்த பொருட்களான வறுத்த நிலக்கடலை. வாழைப்பழங்கள், பாலாடை, குளிர்சாதனப் பெட்டியில் எஞ்சியிருந்த பன்றி இறைச்சி, கோழி இறைச்சி போன்றவற்றுடன், இறக்குமதி செய்யப்பட்ட கெய்ன்சு மிளகாய் வெஞ்சனத்தையும் சேர்த்து ஒரு கலனணுவாகச் சமைத்து அதை விருந்தில் பரிமாறினார். அந்த உணவு விருந்தில் பெரும் வரவேற்பைப் பெற்றது.

அவரது அண்டை வீட்டாரான ஆந்தர்சு தூன்பெரி, *ஆல்ட் ஒம் மாட்* (உணவைப் பற்றி எல்லாம்) என்ற இதழில் பணிபுரிந்தார். அவர் இவ்வுணவின் செய்முறையை முதன்முதலில் 1976 இல் சுவீடியச் சமையல் இதழில் வெளியிட்டார்.

மேற்கோள்கள்
-----------

1. ↑  "Flygande Jacob" (in en-IN). *The Hindu*. 25 February 2011. .
2. 1 2  Fater, Luke (26 August 2019). "How a Banana-Chicken Casserole Defined Swedish Cuisine". *Atlas Obscura*. 27 August 2019 அன்று பார்க்கப்பட்டது.
3. ↑
4. ↑  Fagerberg, Jerard. "How a banana-chicken casserole became a beloved Swedish comfort food". *The Takeout*. 27 August 2019 அன்று பார்க்கப்பட்டது.
5. ↑  "Recept: Flygande Jacob med banan, jordnötter och bacon". *Dagens Nyheter*. .

வெளி இணைப்புகள்
---------------

* பறக்கும் யாக்குப், பாரம்பரிய சுவீடன் உணவு
யாசு தீவு
யாசு தீவு பகுதி ஒன்றின் இரவு நேரத் தோற்றம்
**யாசு தீவு** (அரபு மொழி: جزيرة ياس‎), ஐக்கிய அரபு அமீரகத்தின் அபுதாபியில் உள்ள ஒரு தீவு ஆகும். 2,500 எக்டேயர்கள் பரப்பளவு கொண்ட இத் தீவில் 1,700 எக்டேயர்களில் வளர்ச்சித் திட்டங்கள் மேற்கொள்ளப்படுகின்றன. பார்முலா ஒன்று அபுதாபி கிரான்ட் பிரிக்சு எனப்படும் மோட்டாருந்துப் பந்தயங்களுக்கான நிகழிடம் யாசுத் தீவுச் சுற்று இத் தீவிலேயே அமைந்துள்ளது. 2009 ஆம் ஆண்டிலிருந்து இங்கு இப் போட்டிகள் நிகழத் தொடங்கி யுள்ளன. இதை விட, திரைப்படக் கருப்பொருள்சார் பூங்காவான "வார்னர் சகோதரர் திரைப்பட உலகம்", "பெராரி கருப்பொருள்சார் பூங்கா", யாசு மரீனா விடுதி உள்ளிட்ட பல விடுதிகள், வீடுகள், தொடர் மாடி வீடுகள், யாசு அங்காடி, பல வகையான உணவுச் சாலைகள், கோல்ஃப் விளையாட்டுத்திடல் போன்ற பல திட்டங்கள் உருவாகி வருகின்றன. ஒரு சுற்றுல மையமாக உருவாக்கப்பட்டுவரும் இதை, உலகின் முன்னணிச் சுற்றுலாத்துறைத் திட்டமாக 2009 நவம்பரில் இடம்பெற்ற "உலகப் பயண விருதுகள்" நிகழ்வின்போது அறிவிக்கப்பட்டது. எதிர்காலத்தில் இத் தீவில் வாழ்பவர்களையும், பணிபுரிபவர்களையும் சேர்த்து 110,000 இருப்பார்கள் என மதிப்பிட்டுள்ளனர்.

குறிப்புகள்
-----------

விக்கிமீடியா பொதுவகத்தில்,  
 ***Yas Marina Circuit***   
என்பதின் ஊடகங்கள் உள்ளன. 

1. ↑   Arabian Business Retrieved on 15th November 2009

வெளியிணைப்புக்கள்
-----------------

* யாசுத்தீவின் இணையத்தளம்
* ஆனி ரசித் மற்றும் அசிம்ட்டோட் ஆர்க்கிட்டெக்சர்
* அருப் லைட்டிங்
[*தொடர்பிழந்த இணைப்பு*]
* Lighting Leader Rogier van der Heide
* Yas Island Official Website
**உருவாக்கமுடியாத பொருள்** என்பது ஆப்டிகல் இல்யூசன் எனப்படும் ஒளியியற் கண்மாயம் ஆகும். அதாவது, இருபரிமாணத்தில் உள்ள பொருளை முப்பரிமாணத்தில் கற்பனையால் மட்டுமே பார்க்க முடியும். உண்மையில், இத்தகைய பொருட்களை உருவாக்குவது சாத்தியமில்லை.

இத்தகைய வரையப்பட்ட படங்களை சில நொடிகள் கூர்ந்து கவனித்தால், இதை உருவாக்குவது சாத்தியமில்லை எனத் தெரிந்துவிடும். சில படங்களில், கூர்ந்து நோக்கினாலும் இந்த உண்மைத் தன்மையை அறிய முடியாது. இது உளவியலாளர்களுக்கும், கணிதவியலாளர்களுக்கும், கலை ஆர்வலர்களுக்கும் விருப்பமானது.

எடுத்துக்காட்டுகள்
------------------

 நெக்கர் கியூப் எனப்படும் இந்த கனசதுரம் உண்மையான வடிவம் போல் தெரிந்தாலும், இதை உருவாக்க முடியாது.
பொய்வடிவம் கொண்ட படிக்கட்டுகள் (சாத்தியமற்றவை)
* நெக்கர் கனசதுரம்
* முடிவில்லா படிக்கட்டுகள்

பெல்வேதேர் கண்டுபிடித்த வடிவம்

வரலாறு
------

சுவீடனைச் சேர்ந்த ஆஸ்கர் ரியூடெர்ஸ்வார்டு என்ற கலைஞர், இத்தகைய வடிவங்கள் பலவற்றை வரைந்தார். இவை கண்களை ஏமாற்றி, உண்மையான பொருட்களைப் போலவே தோன்றின. எனவே, இவரை, "உருவாக்க முடியாத வரைபடங்களின் தந்தை" எனப் போற்றினர்.
பின்னர், நெதர்லாந்து நாட்டு கலைஞரான எம்.சி. எஷெர் என்பவர் இதைப் போன்ற பல குழப்பத்தக்க, முரண்பாடு உடைய படங்களை வரைந்தார்.

மேலும் பார்க்கவும்
------------------

* புதிர்
* அடிமன வெளிப்பாட்டியம்

மூலங்கள்
--------

1. ↑  Martin Aigner; Günter M. Ziegler (2018). "Chapter 15: The Borromean Rings Don't Exist". *Proofs from THE BOOK* (6th ). Springer. பக். 99–106. doi:10.1007/978-3-662-57265-8\_15. பன்னாட்டுத் தரப்புத்தக எண்:978-3-662-57265-8.
2. ↑  Bruno Ernst (Hans de Rijk) (2003). "Selection is Distortion". in Doris Schattschneider; Emmer, M.. *M. C. Escher's Legacy: A Centennial Celebration*. Springer. பக். 5–16. பன்னாட்டுத் தரப்புத்தக எண்:978-3-540-28849-7.
3. ↑  John D. Barrow (1999). *Impossibility: The Limits of Science and the Science of Limits*. Oxford University Press. பக். 14. பன்னாட்டுத் தரப்புத்தக எண்:9780195130829. .

இணைப்புகள்
----------

* இம்பாசிபிள் வேர்ல்டு (ஆங்கிலத்தில்)
* பொருளாக உருவாக்க முடியாத படங்கள் (ஆங்கிலத்தில்)

மேற்கோள்கள்
-----------
**ஊடகச் சுதந்திரம்** என்பது ஊடகங்கள் மிரட்டலும் தணிக்கையும் இல்லாமல் தகவலை வெளியிடுவதற்கான சுதந்திரம் ஆகும். சட்டமன்றம், நிர்வாகம், நீதிமன்றம், ஊடகம் ஆகியவை மக்களாட்சியின் நான்கு தூண்களாக கருதப்பட்டுகின்றன. அதன் நீட்சியாக சுதந்திரம் ஊடகம் சமூகத்தின் முக்கிய அங்கமாக கருதப்படுகிறது.

வெவ்வேறு நாடுகளில் ஊடகச் சுதந்திரம் வெவ்வேறு நிலைகளில் உள்ளது. நேர்டிக் நாடுகள், கனடா, ஐக்கிய அமெரிக்கா, ஜப்பான், ஆஸ்திரேலியா போன்ற நாடுகளில் ஊடகங்கள் மிகச் சுதந்திரமாக இயங்குகின்றன. சீனா, ஈரான், வட கொரியா, கியூபா, இலங்கை ஆகிய நாடுகளில் ஊடகங்கள் மிகவும் கட்டுப்படுத்தப்பட்டுள்ளன. இந்தியா ஒரளவு கட்டுப்பாடுகளைக் கொண்ட ஒரு இடைப்பட்ட நாடாக உள்ளது.

மேற்கோள்கள்
-----------

1. ↑  Nations, United. "Universal Declaration of Human Rights". .
2. ↑  Powe, L. A. Scot (1992). *The Fourth Estate and the Constitution: Freedom of the Press in America*. University of California Press. பக். 200. பன்னாட்டுத் தரப்புத்தக எண்:9780520913165. .
3. ↑  "Summit for Democracy: New Scorecards Highlight State of Freedom in Participating Countries". *Freedom House* (ஆங்கிலம்). 2022-08-04 அன்று மூலதளத்திலிருந்து பரணிடப்பட்டது எடுக்கப்பட்டது. 2022-08-08 அன்று பார்க்கப்பட்டது.
**உள்ளூர் உணவு** அல்லது **உள்ளூர் உணவு இயக்கம்** (locavores) என்பது உள்ளூர் உணவு உண்பதை ஊக்கப்படுத்தும், ஆதரவு கொடுக்கும் ஒரு சமூக இயக்கமாகும். உள்ளூர் உணவே தற்சார்பு மிக்க பொருளாதாரத்திற்கு, சூழலுக்கு, தரமான நல உணவுக்கு சிறந்தது என்பது இவர்களின் கருத்து ஆகும்.

இந்த இயக்கம் மேற்குநாடுகளில் வேகமாக வளர்ச்சி பெற்று வருகிறது. இந்தியா, இலங்கை போன்ற நாடுகளில் உள்ளூர் உணவு இயல்பான ஒரு கூறாக உள்ளது. எனினும், பன்னாட்டு வணிகங்களின் வருகையால் இந்த நிலைமை வேகமாக மாறி வருகிறது.

உள்ளூர் உணவு, உள்ளூர் உணவு இயக்கம் அல்லது உள்ளூர் உணவாளர்களின் இயக்கம் இவற்றின் முக்கிய நோக்கமே ஒரே புவியியல் பிரதேசத்தில் இருக்கக்கூடிய உணவு உற்பத்தியாளர்களையும், உணவு நுகர்வோர்களையும் இணைத்து, அவர்கள் வளர்ச்சியிலும், உணவு வலையத்திலும் தன்னிறைவு பெறச் செய்வதாகும். உள்ளூர் பொருளாதாரத்தை மேம்படுத்துவது (அ) ஒரு குறிப்பிட்ட இடம் சார்ந்த மக்கள் சமுதாயத்தின் உடல்நலம், சுற்றுச்சூழல் மற்றும் சமூகத்தில் ஒரு தாக்கம் ஏற்படுத்துவதாகும். இச்சொல் ஒரு புவியியல் அமைவிடம் சார்ந்த அளிப்போரையும், நுகர்வோரையும் உள்ளடக்குவதில் மட்டுமன்றி, சமூக மற்றும் அளிப்பு தொடர்பான பண்புகளையும் வரையறை செய்வதாகும். உதாரணமாக உள்ளூர் உணவை முன்னெடுப்பவர்கள் அடிக்கடி தங்கள் நிலையான, உள்ளூர் இயற்கை வேளாண்மை முறைகளை அவர்கள் புவியியற் சார்ந்த உற்பத்தியாளருக்கும், நுகர்வோருக்கும் சரியான, நேரடித் தொடர்பு இல்லை என்ற போதும் முன்னெடுக்கின்றனர். உலகளாவிய உணவு மாதிரிகள், நீண்ட தொலைவு கடந்து, நுகர்வோரை அடைவதற்கு முன்பாகவே, உள்ளூர் உணவுகள் ஒரு மாற்றாக நுகர்வோரை அடைந்து விடுகின்றன. ஒரு உள்ளுர் உணவு வலையமானது, ஒரு இடத்தின் உணவு பாதுகாப்பு அதிகரிக்க, பொருளாதார, சூழல் சார்ந்த சமூக நிலைத்தன்மை ஏற்படுத்த சமூகத்திலுள்ள உணவு உற்பத்தியாளர்கள், விநியோகஸ்தர்கள், சில்லறை விற்பனையாளர்கள் மற்றும் நுகர்வோரிடையே ஒரு உறவு முறையை ஏற்படுத்துகிறது.

மேற்கோள்கள்
-----------

1. ↑  Waltz, Christopher L. (2011). *Local food systems: background and issues*. Nova Science Publishers. பன்னாட்டுத் தரப்புத்தக எண்:9781617615948. இணையக் கணினி நூலக மையம்:899542944.
2. ↑  Feenstra, G. (2002) Creating space for sustainable food systems: lessons from the field. *Agriculture and Human Values*. 19(2). 99-106.
3. ↑  Martinez, Steve; Hand, Michael; Da Pra, Michelle; Pollack, Susan; Ralston, Katherine; Smith, Travis; Vogel, Stephen; Clark, Shellye; Lohr, Luanne; Low, Sarah; Newman, Constance (May 2010). "Economic Research Report Number 97: Local Food Systems Concepts, Impacts, and Issues" (PDF). Economic Research Service. ERS (Economic Research Service). 17 June 2018 அன்று பார்க்கப்பட்டது.
**எகலியகொடை** இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள ஒரு பிரதேச சபையாகும் (கிராமம்) மேலும் இங்கு காணப்படும் சிறிய நகரத்தின் பெயரும் எகலியகொடை ஆகும். இது மாவட்ட தலைநகரான இரத்தினபுரிக்கு வடமேற்குத் திசையில் 30 கி.மீ. தூரத்தில் அமைந்துள்ளது. இந்நகரமானது கொழும்பையும், கிழக்கு மாகாணத்தின் கல்முனையையும் இணைக்கும் ஏ4 பெருந்தெருவில் 70 கி.மீ. தூரத்தில் காணப்படுகிறது.

புவியியலும் காலநிலையும்
-----------------------

இது இலங்கையின் புவியியல் பிரிவான சபரகமுவா குன்றுகளில் அமைந்துள்ளது. கடல் மட்டத்துக்கு மேல் சுமார் 156 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 27 பாகை செல்சியஸ் ஆகும். பெரும்பாலான மழைவீழ்ச்சி தென்மேல் பருவக்காற்றின் மூலம் கிடைக்கிறது, 3500-5000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது சிங்கள மக்களை பெரும்பான்மையாக கொண்ட ஒரு பிரதேசமாகும். நகரைசுற்றி காணப்படும் பிரதேசங்களிலேயே அதிக மக்கள் வாழ்கின்றனர். இலங்கை மக்கள் தொகை மற்றும் ஏனைய கணிப்பீடுகளில் எகலியகொடை நகரமாக கணிக்கப்படாது கிராமிய சனத்தொகையாகவே கணக்கிடப்படுகிறது.

இன அடிப்படையிலான சனத்தொகைப் பரம்பல் பின்வருமாறு:

| பிரிவு | மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- | --- |
| மொத்தம்
  | 63,332 | 57,639 | 366 | 2,214 | 3,042 | 7
  | 64 |
| கிராமிய | 61,048 | 57,343
  | 278 | 320 | 3,036 | 7 | 64 |
| தோட்டப்புரம் | 2,284 | 296
  | 88 | 1,894 | 6
  | 0 | 0 |
|

சமய அடிப்படையிலான சனத்தொகைப் பரம்பல் வருமாறு:

| பிரிவு | மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- | --- |
| மொத்தம் | 63,332 | 57,410 | 2,226 | 3,088 | 423 | 174 | 11 |
| கிராமிய | 61,048 | 57,099
  | 483 | 3,081 | 266 | 108 | 11 |
| தோட்டப்புரம் | 2,284 | 311 | 1,743 | 7 | 157 | 66 | 0
  |
|

கைத்தொழில்
----------

எகலியகொடை பிரதேச செயளர்பிரிவு
இங்கு நெற்பயிர்ச் செய்கை முக்கிய இடத்தை பெருகிறது. மேலும் தேயில, இறப்பர், தோட்டங்களும் காணப்படுகிறது. எனினும் இலங்கையின் இரத்தினக்கல் படிவுகள் காணப்படும் பிரடேசத்தில் இது அமைந்துள்ளதால் இரத்தினக்கல் அகழ்வு மற்றும் அது சார் கைத்தொழில்கள் முக்கிய இடம் வகிக்கின்றது.

இரத்தினகல் கைத்தொழில் மற்றும் வியாபாரத்துக்கு பிரசித்தமான இலங்கையின் நகரங்கள்:

* இரத்தினபுரி
* பெல்மதுளை
* பலாங்கொடை
* எகலியகொடை
* இறக்குவானை
* பொகவந்தலாவை
* குருவிட்டை

குறிப்புகள்
-----------

1. ↑  மலே, இலங்கைச் செட்டி, இந்தியர் உட்பட
2. 1 2  தேயிலை மற்றும் இறப்பர் தோட்டங்களில் வசிப்பவர்கள்

உசாத்துணைகள்
------------

* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

  



|  |  |  |
| --- | --- | --- |
| * பா
* உ
* தொ
 | **இலங்கை சபரகமுவா மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | இரத்தினபுரி |
| நகரசபைகள் | பலாங்கொடை | கேகாலை |
| சிறு நகரங்கள் | அயகம | இம்புல்பே | எகலியகொடை | எட்டியாந்தோட்டை | எம்பிலிபிட்டியா | எலபாத்தை | ஒபநாயக்கா | கரவனல்லை | கலவானை | காவத்தை | கித்துள்கலை | கிரியெல்லை | குருவிட்டை | கொடகவளை | கொலொன்னை | நிவித்திகலை | பெல்மதுளை | வெளிகேபொலை |
**பிலிப்பு V** (*Philip V*,எசுப்பானியம்: *Felipe V*, பிரெஞ்சு மொழி: *Philippe*, இத்தாலியம்: *Filippo*; 19 திசம்பர் 1683 – 9 சூலை 1746) எசுப்பானியாவின் அரசராக இருந்தவர். நவம்பர் 1, 1700 முதல் சனவரி 15, 1724 வரையும் பின்னர் செப்டம்பர் 6, 1724 முதல் சூலை 9, 1746 வரையும் இரு பதவிக்காலங்களில் அரசராக இருந்தார். முதல்முறை தனது மகன் லூயிக்காக பதவி துறந்தார்; ஆனால் அதே ஆண்டு அவர் மரணமடைந்ததால் மீண்டும் அரசராகப் பதவி ஏற்றார்.

தாம் எசுப்பானியாவின் அரசராவதற்கு முன்பாக பிரான்சின் அரச குடும்பத்தில் முதன்மையான இடத்தில் இருந்தார். அரசர் பதினான்காம் லூயியின் பேரனாவார். அவரது தந்தை, லூயி, பெரும் கோமானுக்கு எசுப்பானியாவின் மன்னராவதற்கு முழுமையான மரபணுவழி உரிமை இருந்தது; ஆனால் அவரும் அவரது முதல் மகன் பர்கண்டி பிரபு, லூயியும் பிரான்சு அரியணை ஏற வாரிசுரிமைப் பெற்றிருந்ததால் எசுப்பானிய அரசர் இரண்டாம் சார்லசு பிலிப்பை தமது உயிலில் வாரிசாக அறிவித்தார். ஆனால் இவர் முடி சூடினால் பிரான்சும் எசுப்பானியாவும் இணைந்து ஒரே அரசரின் கீழாக வல்லரசு ஆகும் எனவும் ஐரோப்பிய அதிகார சமநிலை பாதிக்கப்படும் எனவும் மற்ற ஐரோப்பிய நாடுகள் இதைத் தடுக்க முயன்றன. பிலிப்பு அரசரானதும் அதனை எதிர்த்து இந்நாடுகள் 14-ஆண்டு எசுப்பானிய மரபுரிமைப் போர் நடந்தன; உத்ரெக்ட் உடன்பாடு மூலம் வருங்காலத்தில் பிரான்சும் எசுப்பானியாவும் இணையும் வாய்ப்பை தடுக்கும்வரை இப்போர் நடந்தது.

பூர்பூன் அரசமரபிலிருந்து எசுப்பானியாவின் அரசராக பொறுப்பேற்ற முதல் நபராக பிலிப்பு இருந்தார். இரு பதவிக்காலங்களில் இவர் ஆட்சி புரிந்த 45 ஆண்டுகள், 21 நாட்கள் தற்கால எசுப்பானிய வரலாற்றில் நீண்ட ஆட்சிக்காலம் ஆகும். தவிரவும் எசுப்பானியாவின் மூன்று அரசர்களுக்கு தந்தையாக இருந்தார்.

மேற்கோள்கள்
-----------

1. ↑  Payne, Stanley G. *A History of Spain and Portugal*. Madison: University of Wisconsin Press 1973, vol. 2, pp. 351-355.
2. ↑  *The New International Encyclopædia*, p. 14. Published by Dodd, Mead and Company, 1903.
3. ↑  Kamen, Henry. "Philip V of Spain: The King who Reigned Twice", Published by Yale University Press, 2001. ISBN 0-300-08718-7
**ஏ. ஆர். சீனிவாசன்** (பிறப்பு: ஏப்ரல் 8, 1933) மற்றும் **ஏ. ஆர். எஸ்** என்றும் அழைக்கப்படும் ஆலங்குடி இராமமூர்த்தி சீனிவாசன் ஓர் இந்திய மேடை நாடக நடிகர், தொலைக்காட்சி நாடக நடிகர் மற்றும் திரைப்பட நடிகராவார்.

இளமைக்காலம்
-----------

இவர் 1933 ஏப்ரல் மாதம் 8ஆம் நாள் சென்னையில் பிறந்தார். இவரின் தந்தை ஏ. எஸ். இராமமூர்த்தி மற்றும் தாயார் ஏ. ஆர். சரஸ்வதி.

ஏ. ஆர். எஸ் வழக்கறிஞருக்கான சட்டக்கல்வி பயின்றவர். பிலிப்ஸ் நிறுவனத்தில் சிலகாலம் பணியாற்றியவர் மற்றும் துடுப்பாட்ட வீரராவார். இவர் சீ ஹாக்ஸ் (Sea Hawks) என்ற கழகத்துக்காகவும், தென்சென்னை மண்டலத்துக்காகவும் விளையாடியுள்ளார்.

நாடகத்துறை
----------

தமிழ் நாடகவியலாளரும் திரைப்பட நடிகருமான ஒய்.ஜி. பார்த்தசாரதியால் 1964 இல் மேடைநாடகத்துறைக்கு வந்தார். ஏ. ஆர். எஸ். ஒய் ஜி பியின் யுனெடெட் ஆர்டிஸ்ட் அசோசியேசன் அமைப்பில் இணைந்து ஐம்பதாண்டுகளுக்கும் மேல் பணியாற்றியவர். வாணி கலா மந்திர், ஜெய் தியேட்டர் நிறுவனங்களின் நாடகங்களிலும் நடித்துள்ளார். பதினேழு நாடகங்களை இயக்கியுள்ளார். வெர்டிக்ட், இன்வஸ்ட்மெண்ட் அன்லிமிட்டட், அண்டர் செகரட்டரி, கண்ணன் வந்தான், மெழுகு பொம்மைகள், சுஜாதா, பாமினி, சுபேதார் சுதர்சனம் ஆகிய நாடகங்கள் இவர் நடித்த நாடகங்களுள் குறிப்பிடத்தக்கன.

திரைத்துறை
----------

1964இல் ராமன் பரசுராமன் என்னும் தெலுங்கு மொழிப்படத்தில் அறிமுகப்படுத்தப்பட்டார். நூறுக்கும் மேற்பட்ட திரைப்படங்களில் நடித்துள்ளார். அவற்றுள் ஏறத்தாழ 27 படங்களில் காவல்துறை அதிகாரியாக நடித்துள்ளார். பல படங்களில் கிறித்துவப் பாதிரியாராகவும் நடித்துள்ளார்.

தொலைக்காட்சி நாடகத்துறை
-----------------------

1980இல் சென்னை தொலைக்காட்சி நிலையம் தொடங்கப்பட்ட நாளிலிருந்து தொலைக்காட்சி நாடகங்களிலும் ஆவணப்படங்களிலும் நடித்துவந்துள்ளார். விஜய் தொலைக்காட்சியில் ஒளிபரப்பான அவள் தொடரிலும், கலைஞர் தொலைக்காட்சியில் ஒளிபரப்பான சூர்யபுத்திரி தொடரிலும் நடித்துள்ளார்

விருதுகள்
---------

நடிப்புத்துறையில் பொன்விழா (ஐம்பதாண்டுகள்) கண்ட ஏ ஆர் எஸ் தமிழக அரசின் கலைமாமணி விருதினைப் பெற்றவர். 2005ஆம் ஆண்டு நாடக அகாடமி வழங்கும் நாடகரத்னா விருதினைப் பெற்றவர். மேடைநாடகத்துறையில் நடிகராய் வழங்கிய பங்களிப்பிற்காக 2011 ஆம் ஆண்டு நடுவணரசின் சங்கீத நாடக புரஸ்கார் விருதையும் பெற்றிருக்கிறார்.

படப்பட்டியல் (முழுமையற்றது)
---------------------------

1. பூந்தளிர் 1979
2. ரங்கா 1982
3. நான் மகான் அல்ல 1984
4. நாயகன் 1987
5. சட்டத்தின் திறப்பு விழா 1989
6. வாட்ச்மேன் வடிவேலு 1994

மேற்கோள்கள்
-----------

1. ↑   பரணிடப்பட்டது 30 மே 2014 at the வந்தவழி இயந்திரம்.
2. ↑  Sujatha, R. (24 August 2013). "50 glorious years of A. R. Srinivasan in Tamil theatre". .
3. ↑  Frederick, Prince (22 April 2009). "Of shady avenues and street poets". .
**எங்கல்பர்ட் லெவின் சூக்கிங்** (Angelbert Levin Schuking) (மே 23,1926 - ஜனவரி 5,2015) நியூயார்க் நகரத்தில் உள்ள நியூயார்க் பல்கலைக்கழகத்தில் இயற்பியல் பேராசிரியராக இருந்தார். அவரது ஆராய்ச்சி ஆர்வங்கள் கோட்பாட்டு வானியற்பியல் - பொது சார்பியல், அண்டவியல் துறைகளில் கவிந்துள்ளது.

வாழ்க்கை
--------

எங்கல்பர்ட் லெவின் சூக்கிங் மே 23,1926 அன்று கோர்டே வெசுட்டுபாலியாவில் பிறந்தார். அவர் சிறு வயதிலேயே வானியலில் ஆர்வத்தை வெளிப்படுத்தினார் , மேலும் தனது பதினான்காவது வயதில் சூரியப் புள்ளிகளை எண்ணுவதில் முனைப்பாக ஈடுபட்டார். பின்னர் அவர் மூன்சுட்டெர் பல்கலைக்கழகத்திலும் பின்னர் கோட்டிங்கனிலும் கணிதமும் இயற்பியலும் படித்தார். அவரது பேராசிரியர்களான வெர்னர் ஐசன்பெர்க் இரிச்சர்டு பெக்கர் மற்றும் இராபர்ட் போல் ஆகியோர் இயற்பியலாளர்கள் ஆவர்.
1952 ஆம் ஆண்டில் ஆம்பர்க்கில் சிறந்த செருமானிய இயற்பியலாளர் பாசுக்குவல் ஜோர்டானுடன் பொது சார்பியல் துறையில் பணியாற்றத் தொடங்கினார் , 1955 ஆம் ஆண்டில் அங்கு முனைவர் பட்டம் பெற்றார். பி. ஜோர்டனுடன் தான் அவர் தனது வாழ்க்கையின் பணியின் இருப்பிடத்தைக் கண்டுபிடித்து , பொது சார்பியல் வடிவியல் கூறுபாடுகளிலும் ஐன்சுட்டைனின் புலச் சமன்பாடுகளிலும் ஈடுபட்டார். 1961 இல் அவர் அமெரிக்காவுக்குச் சென்றார் , அங்கு அவர் முதலில் சிராகூசிலும் பின்னர் கார்னலிலும் ஆராய்ச்சி உதவியாளராக ஆனார். 1962 ஆம் ஆண்டில் ஆசுட்டினில் உள்ள டெக்சாசு பல்கலைக்கழகத்திற்குச் சென்றார் , அங்கு அவர் இயற்பியல் பேராசிரியராக ஆனார். அங்கு அவர் பொது சார்பியல் குறித்த ஒரு குழுவைத் தொடங்கினார் , இதில் உரோசர் பென்ரோசு, இராய் கெர், இரெய்னர் கே. சாச்சு, யூர்கன் எகிலர்சு போன்ற முதல் தர இயற்பியலாளர்கள் அடங்குவர். 1967 ஆம் ஆண்டில் அவர் நியூயார்க் பல்கலைக்கழகத்தில் இயற்பியல் பேராசிரியராக நியமிக்கப்பட்டார் , அங்கு அவருக்கு இருபது வெற்றிகரமான முனைவர் வேட்பாளர்கள் உட்பட பல மாணவர்கள் இருந்தனர். இந்த மாணவர்களில் சிலர் பொதுச் சார்பியல் துறையில் பெயர்பெற்ற வல்லுனர்களாக மாறினர். இதில் எலி கானிக் இரிச்சர்டு கிரீன், சி. வி. விஸ்வேஸ்வரா ஆகியோர் சிலராவர் .

அவர் ஏராளமான ஆவணங்களை வெளியிட்டார் ஈர்ப்பு விசை அண்டவியல், கருந்துளைகள் பற்றி பல புத்தகங்களை இணைந்து எழுதியுள்ளார். திசம்பர் 1996 இல் நியூயார்க் பல்கலைக்கழகத்தில் அவரது நினைவாக ஒரு கருத்தரங்கம் நடைபெற்றது.

அவர் தனது 88 வயதில் ஜனவரி 5,2015 அன்று இறந்தபோது நியூயார்க் நகரத்தில் உள்ள அவரது மனாட்டன் குடியிருப்பில் குடும்பத்தினராலும் நண்பர்களாலும் சூழப்பட்டார்.

மேற்கோள்கள்
-----------

1. ↑  Joshua N. Goldberg; Trautman, Andrzej (6 March 2015). "Obituary. Engelbert Levin Schucking". *Physics Today*. doi:10.1063/PT.5.6142. பன்னாட்டுத் தர தொடர் எண்:1945-0699.
2. ↑  Harvey, Alex, தொகுப்பாசிரியர் (6 December 2012). *On Einstein’s Path: Essays in Honor of Engelbert Schucking*. Springer Science & Business Media. பன்னாட்டுத் தரப்புத்தக எண்:978-1-4612-1422-9. ; pbk reprint of 1999 1st edition

வெளி இணைப்புகள்
---------------

* Homepage at New York University
* Engelbert Schucking Papers, New York University Archives

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* Israel
* United States
* நெதர்லாந்து

 |
| கல்விசார் | 
* MathSciNet
* Mathematics Genealogy Project
* zbMATH

 |
| மக்கள் | 
* Deutsche Biographie
* Trove

 |
| மற்றவை | 
* IdRef

 |
**ஆசியப் பனை உழவாரன்** (Asian palm swift), (அறிவியல் பெயர்:Cypsiurus balasiensis) என்பது ஆசியா கண்டத்தில் உள்ள இந்தியா, பிலிபைன்ஸின் போன்ற நாடுளில் வாழும் சிறிய வகை *உழவாரக்குருவி* வகையைச் சேர்ந்தது ஆகும்.

இப்பறவையானது பொதுவாக இந்தியா மற்றும் பிலிபைன்ஸின் வெப்ப மண்டல காடுகளில் பனை மரங்களில் கூடு கட்டி வாழும் தகவமைப்பைப் பெற்றுள்ளது. இவை அநேக நேரங்களில் பனிமரத்தைச் சுற்றியே பறந்து திரியும். அதோடு பனை ஓலைகளில் தனது எச்சில் மூலம் கூடுகட்டி இரண்டு மூன்று முட்டைகளை இடுகிறது. இப்பறவையின் வாழ்வாதாரப்பகுதியாக பனையை மட்டுமே நம்பிவாழுகிறது.

இதன் உணவு சிறிய பூச்சிகள் ஆகும். இவை இப்பூச்சிகளைப் பறந்து கொண்டே உணவாகப் பிடித்து உட்கொள்ளும் தகவமைப்பைப் பெற்றுள்ளது. இதன் இறகு 13 செமீ நீளம் கொண்டவையாகும். இதன் இறகுகளை விரித்துப் பறக்கும்போது பூமராங்கைப்போல் இவை காணப்படும். இதன் உடல் மெலிந்து காணப்பட்டாலும், வால் பகுதியை விரித்து பறக்கும்போது பெரிய பறவைபோல் காணப்படும். பறந்து கொண்டே பலமாகச் சத்தம் கொடுக்கும் குணம் கொண்டது. கால்கள் மூலம் பெரிய பறவைக்கும் சிறிய பறவைக்கும் உள்ள வித்தியாசத்தைக் கண்டுபிடிக்கலாம். இதன் கால்கள் குட்டையாக இருக்கும். இவை தரைப்பகுதியைப் பயன்படுத்துவதில்லை என்பதால் பனையின் ஓலைகளில் தொங்கிக்கொண்டிருப்பதைப் பார்கக முடியும்.

படத்தொகுப்பு
------------

* பாண்டிச்சேரி கடற்கரைப்பகுதியில் எடுக்கப்பட ஆசியப் பனை உழவாரன் படம்பாண்டிச்சேரி கடற்கரைப்பகுதியில் எடுக்கப்பட **ஆசியப் பனை உழவாரன்** படம்
* மேலே பறக்கும் ஆசியப் பனை உழவாரன் மேலே பறக்கும் **ஆசியப் பனை உழவாரன்**

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Cypsiurus balasiensis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. 1 2 3  *Birds of India* by Grimmett, Inskipp and Inskipp, ISBN 0-691-04910-6
3. ↑  200 நாட்கள் பறந்த அம்புகள்!

* Compilers: Stuart Butchart, Jonathan Ekstrom (2008). "*Asian Palm-swift - BirdLife Species Factsheet*". *Evaluators: Jeremy Bird, Stuart Butchart*. பன்னாட்டு பறவை வாழ்க்கை . May 15, 2009 அன்று பார்க்கப்பட்டது.CS1 maint: extra punctuation (link)
[*தொடர்பிழந்த இணைப்பு*]
**வெள்ளைக் கண்ணி** (*Oriental White-eye*, *Zosterops palpebrosus*) ஒரு சிறிய வெள்ளைக்-கண் குடும்பப் பறவை. வெப்பமண்டல ஆசியாவில் கிழக்கிலிருந்து இந்தியத் துணைக்கண்டம் முதல் தென்கிழக்காசியா வரையிலும் இந்தோனேசிய, மலேசியா நாடுகள் வரை பரந்து காணப்படுகின்றன. சிறு கூட்டமாக உணவைத் தேடும் இவை மலர்த்தேன் மற்றும் சிறு பூச்சிகளை உணவாகக் கொள்கின்றன. இவற்றின் வேறுபட்ட கண்ணைச் சுற்றிக் காணப்படும் வெள்ளை வளையத்தைக் கொண்டும், மேற்பகுதி முழுவதும் காணப்படும் மஞ்சள் நிறத்தைக் கொண்டும் இப்பறவையினை எளிதில் அடையாளம் கண்டுகொள்ள முடியும். சிறகின் கீழ் காணப்படும் நிழல் போன்ற தன்மையினைக் கொண்டு இதன் துணை இனம் அழைக்கப்படுகிறது.

விவரம்
------

8-9 செ.மீ நீளமுடைய இச்சிறு பறவை மஞ்சள் தன்மையுள்ள ஒலிவ நிறத்தை மேற்பகுதியில் கொண்டும், கண்ணைச் சுற்றி வெள்ளை வளையமும், கீழ்ப்பகுதியும் கழுத்தும் மஞ்சளாகவும் காணப்படும். வயிற்றுப் பகுதி வெள்ளையான சாம்பல் நிறத்தையுடையது. ஆயினும் சில இனங்கள் மஞ்சள் நிறத்தையுடையன. இருபாலினங்களும் ஒத்த தோற்றத்தையுடையன.

பரம்பலும் உறைவிடமும்
--------------------

இப் பறவை இனம் குறுங் காடுகளிலும் ஈரலிப்பான காடுகளிலும் வாழ்கின்றன. சில வேளைகளில் சதுப்பு நிலங்களிலும் தீவுகளிலும் பூச்சிகளை உண்டு வாழ்கின்றன.

பழக்கமுறையும் சூழலியலும்
------------------------

இப் பறவைகள் சமூகப்பாங்கானவை. கூட்டமாக வாழும் இவை இனப்பெருக்கக் காலத்தில் பிரிந்து வாழும். அநேகமாக மரங்களில் காணப்படும் இவை மிகக் குறைவாகவே தரைக்கு வரும். மாசி தொடக்கம் புரட்டாதி வரை இவற்றின் இனப்பொருக்க காலம். சித்திரை உயர் இனப்பெருக்க காலமாகக் காணப்படுகிறது. மரக்கிளை பிரியுமிடத்தில் தொட்டில் போன்று நெருக்கமாக கூடு கட்டும். கூடானது சிலந்திவலை, மரப்பாசி, மரநார் முதலியவற்றால் அமைக்கப்படும். கூடு கட்ட 4 நாட்கள் எடுத்துக் கொள்ளும் இப் பறவை, இரண்டு வெளிறிய நீல நிற முட்டைகளை இரண்டு நாட்கள் இடைவெளியில் இடும். 10 நாட்களுகளில் குஞ்சு பொரிக்கும். ஆணும் பெண்ணும் குஞ்சுகள் கவனித்து, உணவூட்டும். 10 நாட்களின் பின் குஞ்சுகள் பறக்கத் தயாராகிவிடும். பூச்சிகளை பிரதான உணவாகக் கொள்ளும் இவை மலர்த்தேன் மற்றும் சில பழங்களையும் உணவாகக் கொள்ளும்.

படங்கள்
-------

வைகறைப் பாடல்
வெள்ளைக் கண்ணியின் பாடல்
* 
* 
* 
* 
*

மேற்கோள்கள்
-----------

1. ↑  "*Zosterops palpebrosus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008.
2. ↑  Khacher,Lavkumar J (1970). "Notes on the White-eye (*Zosterops palpebrosa*) and Whitebreasted Kingfisher (*Halcyon smyrnensis*)". *J. Bombay Nat. Hist. Soc.* **67** (2): 333.
3. ↑  Betts,FN (1956). "Colonization of islands by White-eyes (*Zosterops* spp.)". *J. Bombay Nat. Hist. Soc.* **53** (3): 472–473.
4. 1 2  Oates, Eugene W. (1889). *Fauna of British India. Birds. Volume 1*. Taylor and Francis. பக். 214–215. .
5. ↑  Doyle,EE (1933). "Nesting of the White-eye (*Zosterops palpebrosa* Temm.)". *J. Bombay Nat. Hist. Soc.* **36** (2): 504–505.
6. ↑  Page, Wesley T. (1912). "Breeding of the Indian White-Eye". *Avicultural Magazine* **3** (4): 114–117. .
**ராதா விஸ்வநாதன்** (Radha Viswanathan) (11 டிசம்பர் 1934 - 2 ஜனவரி 2018) ஒரு இந்தியப் பாடகர் மற்றும் பாரம்பரிய நடனக் கலைஞர் ஆவார். இவரது தாயார் கருநாடக இசைப் பாடகரான எம். எஸ். சுப்புலட்சுமியுடன் பாடியுள்ளார்.

ஆரம்ப வாழ்க்கை மற்றும் தொழில்
-----------------------------

1934 ஆம் ஆண்டு டிசம்பர் 11 அன்று கோபிசெட்டிபாளையத்தில் பிறந்தார். தியாகராஜன் சதாசிவம் மற்றும் அவரது முதல் மனைவியான (பார்வதி எனும்) அபிதகுசாம்பாளின் மூத்த மகளாவார். இவரது தந்தை, அபிதகுசாம்பாள் மறைவிற்குப் பின்னர் எம்.எஸ் சுப்புலட்சுமியை மணந்து கொண்டார். அதனால் இவரை எம். எஸ். சுப்புலட்சுமி வளர்த்து ஆளாக்கினார்.

டி.ஆர் பாலாசுப்ரமணியம், ராம்நாத் கிருஷ்ணன், மாயவரம் கிருஷ்ண ஐயர் ஆகியோரிடமிருந்து ராதா தனது ஆரம்ப கால இசைப் பயிற்சியை மேற்கொண்டார். ஐந்து வயதிற்குட்பட்ட வயதில் தன் தாயுடன் இவர் இசை நிகழ்ச்சிகளில் பங்கு பெற்றார். வழவூர் ராமையா பிள்ளையிடம், கல்கி கிருஷ்ணமூர்த்தியின் மகள் ஆனந்தி ராமச்சந்திரனுடன் சேர்ந்து இவர் முதல் சீடராக இருந்து பரதநாட்டியம் கற்றுத் தேர்ந்தார். பரதநாட்டிய அரங்கேற்தத்தை 1945 ஆம் ஆண்டில் செய்தார். ராதாவும் ஆனந்தியும் எம். எஸ். பதங்களைப் பாடும்பொழுது சேர்ந்து நடனமாடுவார்கள். வயலின் கலைஞர் எகுடி மெனுகினுக்கு, மியூசிக் அகாதெமி, (சென்னை) இசை நிகழ்ச்சியில் ராதா ஒரு பிரத்யேக நடன நிகழ்ச்சியை நடத்தினார். "கனஷியாம் ஆயாரி" என்ற மீரா பஜன் பாடலை எம்.எஸ். பாட, அதற்கு ராதா, மகாத்மா காந்திக்கு முன்னர் பிர்லா மாளிகையில் நடனமாடியுள்ளார். தனது 21 வயதில், ராதா நடனமாடுவதை விட்டு, பாடுவதின் மீது மட்டுமே கவனம் செலுத்த ஆரம்பித்தார். விரைவில், எம்.எஸ். கச்சேரிகளில் ராதா ஒரு முக்கிய பாடகராக இருந்தார். எம்.எஸ். மற்றும் ராதா ஆகியோர் முசிரி சுப்பிரமணிய ஐயர், செம்மங்குடி ஸ்ரீனிவாச அய்யர், கே.வி நாராயணசுவாமி ஆகியோரிடம் கீர்த்தனைகளை கற்றுத் தேர்ந்தனர். மற்றும் பதங்களை டி. பிருந்தாவிடமிருந்து கற்றனர். பனாரஸ் சித்தேஸ்வரி தேவி, திலீப்குமார் ராய் ஆகியோரிடமிருந்து இந்துஸ்தானி பாரம்பரிய இசையைக் கற்றுக் கொண்டார்.

மேற்கோள்கள்
-----------

1. ↑  Govind, Ranjani (26 February 2015). "A daughter remembers…". *The Hindu*.. பார்த்த நாள்: 10 October 2018.
2. ↑  Chakraborty, Shruti (6 August 2009). "The nightingale's song". *Live Mint*.
3. ↑  Sarada, S. (1985). *Kalakshetra-Rukmini Devi*. Kala Mandir Trust. பக். 56.
4. ↑   *Drama review (Vol. 41)*. MIT Press. 1997.
**ஐரோப்பிய விண்வெளிக் கண்காணிப்பு** (எசுட்டிராக்-ESTRACK) என்பது ஐரோப்பிய விண்வெளி நிறுவனத்திற்குச் சொந்தமான பல தரை விண்வெளிக் கண்காணிப்புக் நிலையங்களைக் கொண்டுள்ள ஒரு வலைப்பின்னல். இது செருமனியில் உள்ள ஐரோப்பிய விண்வெளி செயல்பாட்டு மையத்தால் (ESOC) இயக்கப்படுகிறது. இந்த நிலையங்கள் பல்வேறு எசா(ESA) விண்கலங்களைப் பேணுகின்றன. இவை தரை நிலையங்களுக்கும் எக்சுஎம்எம் - நியூட்டன், மார்சு எக்சுபிரசு, பெபிகொலம்போ, கயா போன்ற அறிவியல் ஆய்விகளுக்கு இடையிலான தகவல்தொடர்புகளை எளிதாக்குகின்றன. இதே போன்ற வலைப்பின்னல்களை அமெரிக்கா, சீனா, உருசியா, யப்பான், இந்தியா போன்ற நாடுகளும் இயக்குகின்றன.

மேலும் காண்க
------------

* ஐரோப்பிய விண்வெளி செயல்பாட்டு மையம் (ESOC)
* ஐரோப்பிய விண்வெளி ஆராய்ச்சி, தொழில்நுட்ப மையம் (ESTEC)
* ஐரோப்பிய விண்வெளி வானியல் மையம் (ESAC)
* ஐரோப்பிய விண்வெளி மையம் (EAC)
* விண்வெளி பயன்பாடுகள், தொலைத்தொடர்புகளுக்கான ஐரோப்பிய மையம் (ECSAT)
* புவி கண்காணிப்புக்கான ஐரோப்பிய விண்வெளி நிறுவன(ESA) மையம் (ESRIN)
* கயானா விண்வெளி மையம் (CSG)
* ஐரோப்பிய விண்வெளி நிறுவனம் (ESA)

மேற்கோள்கள்
-----------

1. ↑  esa. "Network Operations Centre". *European Space Agency*. 27 June 2019 அன்று பார்க்கப்பட்டது.

வெளி இணைப்புகள்
---------------

* எல்லா நிலையங்களையும் உள்ளடக்கிய எசுட்டிராக்கைப் பற்றிய ஐரோப்பிய விண்வெளி நிறுவன வலைப்பக்கம்
தாய்லாந்தில் இயங்கும் அதிவேக இரயில் பாதைகள் இல்லை என்றாலும், அதன் முக்கிய நகரங்களை இணைக்கும் ஒரு பெரிய அதிவேக இரயில் வலையமைப்புக்கான திட்டத்தை அந்த நாடு கொண்டுள்ளது. நெட்வொர்க்கின் முதல் வரிசையானது பாங்காக்கில் இருந்து நாகோன் ராட்சசிமா வரை கட்டப்பட்டு வருகிறது, திட்டமிடப்பட்ட அதிகபட்ச செயல்பாட்டு வேகம் 250 km/h (155 mph)ஆகும். .

வரலாறு
------

அக்டோபர் 2010 இல், தாய்லாந்து பாராளுமன்றம் அதிவேக இரயில் (HSR) நெட்வொர்க்கிற்கான ஆரம்ப திட்டங்களுக்கு ஒப்புதல் அளித்தது. 250 km/h (155 mph)கையாளும் திறன் கொண்ட ஐந்து பாதைகள் பாங்காக்கில் இருந்து தொடங்கும். 

மார்ச் 2013 இல், போக்குவரத்து அமைச்சர், அனைத்து அதிவேக ரயில் வழித்தடங்களையும் இயக்குவதற்கு ஒரே ஒரு நிறுவனம் மட்டுமே தேர்ந்தெடுக்கப்படும் என்றும், 2018 மற்றும் 2019 க்கு இடையில் செயல்படத் திட்டமிடப்பட்டது என்றும் தெரிவித்தார். முதல் 86 கிமீ (53 மை) க்ருங் தெப் அபிவட் முதல் அயுதயா வரையிலான பகுதி 2013 இன் பிற்பகுதியில் டெண்டர் விட திட்டமிடப்பட்டது. எவ்வாறாயினும், ஏழு மாத கால அரசியல் நெருக்கடியானது பாராளுமன்றம் கலைக்கப்பட்டது மற்றும் இரத்து செய்யப்பட்ட பெப்ரவரி 2014 தேர்தல் ஆகியவை மே 2014 இல் இராணுவ சதித்திட்டத்தில் உச்சக்கட்டத்தை அடைந்தது. ஜூலை 2014 இல், புதிய இராணுவ ஆட்சிக்குழு அனைத்து HSR திட்டங்களையும் ஒரு சிவில் அரசாங்கம் நிறுவப்படும் வரை ஒத்திவைத்தது.

முன்மொழியப்பட்ட அதிவேக பாதைகள்
------------------------------

 2022 இல் தாய்லாந்தின் திட்டமிடப்பட்ட அதிவேக ரயில் பாதைகளை சித்தரிக்கும் வரைபடம்.
**கன்னியாஸ்திரி அபயா கொலை வழக்கு** என்பது கேரளா மாநிலத்தில் 27 மார்ச் 1992ல் நிகழ்ந்த கன்னியாஸ்திரி அபயாவின் கொலை குறித்த வழக்காகும். தொடக்கத்தில் தற்கொலை என முடிவு செய்து காவல்துறை இந்த வழக்கை முடித்தார்கள். ஆனால் உடனிருந்த கன்னியாஸ்திரிகளின் போராட்டத்தால், இவ்வழக்கு சிபிஐக்கு மாற்றப்பட்டது. அதன் பின்பு அபயா பாதிரியார்கள் இருவரால் வன்புணர்வு செய்யப்பட்டு கொலை செய்யப்பட்டது தெரியவந்தது.

சம்பவம்
-------

கேரளாவின் கோட்டயம் நகரில் 19 வயதான கன்னியாஸ்திரி அபயா 27 மார்ச் 1992 அன்று பள்ளியின் கிணற்றில் இறந்துகிடந்தது கண்டுபிடிக்கப்பட்டது.  உள்ளூர் காவல்துறை இந்த மரணத்தினை தற்கொலை என்று வழக்கினை முடித்தாலும், கன்னியாஸ்திரியுடன் படித்தவர்கள் போராட்டத்தினால் வழக்கினை சி.பி.ஐ ஏற்றது.

மார்ச் 1993ல் சிபியை அதிகாரியான தாமஸ் வர்கீஸ் இந்த வழக்கினை கையாண்டார். அவர் 30 டிசம்பர் 1993ல் தனது வேலையை இராஜனாமா செய்தார். பின்பு 19 ஜனவரி 1994 ல் செய்தியாளர்களைத் திரட்டி அபயா வழக்கில் அவர் தற்கொலை செய்து கொள்ளவில்லை, அது கொலை என தான் கண்டறிந்ததாகவும், ஆனால் தன்னைவிட உயர் அதிகாரிகள் இவ்வழக்கினை தற்கொலை என முடிக்க நிர்பந்தித்தால் அதனை ஏற்காமல் விருப்ப ஓய்வு பெற்றதாக தெரிவித்தார்.

இதனை வழக்காக பதிவு செய்த உயரதிகாரியான தியாகராஜன் அவ்வழக்கிலிருந்து நீக்கப்பட்டார். 2008 ல் அபயாவுடன் தங்கியிருந்த ஸெபி என்ற கன்னியாஸ்திரியின் துணையுடன் தாமஸ் எம்.கொட்டூர், ஜோஸ் போத்ரிக்காயல் என்ற இரு பாதிரியார்கள் அபயாவை கற்பழித்து கொன்றதும், கிணற்றில் அவரது உடலை போட்டு தற்கொலை என நிறுவியதும் நீதிமன்றத்தில் நிறுவப்பட்டது. கன்னியாஸ்திரியையும், இரு பாதிரியார்களையும் கைது செய்தனர்.

சகோதரி அபயா கொலை வழக்கில் தீர்ப்பும், தண்டனையும்
------------------------------------------------

2020 திசம்பர் 22 அன்று, 28 ஆண்டுகளாக நடந்து வந்த கேரள கன்னியாஸ்திரீ அபயா கொலை வழக்கில், கொலையை நேரில் பார்த்த அடக்க ராஜு எனும் திருடனின் சாட்சியத்தால், பாதிரியார் தாமஸ் கொட்டூர், கன்னியாஸ்திரீ ஸ்டெபி ஆகியோர் குற்ற்வாளிகள் என்று முடிவு செய்தது. 2020 திசம்பர் 23 அன்று, சிபிஐ நீதிமன்றம் இருவருக்கும் ஆயுள் தண்டனையும், பாதிரியார் தாமஸ் கொட்டூருக்கு ரூ. 6.50 லட்சமும் கன்னியாஸ்திரீ ஸ்டெபிக்கு ரூ. 5.50 லட்சமும் அபராதம் விதிக்கப்பட்டது.

இதனையும் காண்க
--------------

* கத்தோலிக்கத் தேவாலயப் பாலியல் துன்புறுத்தல் வழக்குகள்
* பிராங்கோ மூலக்கல்

ஆதாரங்களும் மேற்கோள்களும்
-------------------------

1. ↑   கன்னியாஸ்திரி அபயா கொலைவழக்கும் பேரறிவாளனின் ஒப்புதல் வாக்குமூலமும்
2. ↑  கற்பழித்து கொலை: 16 ஆண்டுக்குப் பிறகு கைது நடவடிக்கை-வெப்துணியா செய்தி
3. ↑  "I consider her as my child, she has been served justice," says key witness in Sister Abhaya case
4. ↑  கேரள கன்னியாஸ்திரீ கொலை வழக்கு: பாதிரியார் உள்பட இருவருக்கு ஆயுள் தண்டனை
5. ↑  கேரள கன்னியாஸ்திரீ கொலை அபயா கொலை வழக்கு: பாதிரியார் உள்பட இருவருக்கு ஆயுள் தண்டனை

வெளி இணைப்புகள்
---------------

* திருடன் சொன்ன சாட்சியால் பாதிரியாருக்கு கிடைத்தது சிறை!
* Abhaya case: Society indebted to 3 Chief Judicial Magistrates பரணிடப்பட்டது 2020-12-22 at the வந்தவழி இயந்திரம்
* How the case of Kerala Catholic nun Sister Abhaya turned from suicide to murder in 28 yrs
* இளம் கன்னியாஸ்திரி அபயா வழக்கு! - காணொலி (தமிழில்)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/வயிற்றுக்காலி|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வயிற்றுக்காலி** (Gastropoda) என்பது, பொதுவாக **நத்தைகள் மற்றும் ஓடில்லா நத்தைகள்** ஆகியவற்றை அடக்கிய தொகுதி (உயிரியல்) மெல்லுடலி யில் அடங்கும் ஒரு பெரிய வகுப்பு (உயிரியல்) ஆகும். இவ்வகுப்பில் கடல் நத்தை இனங்கள், நன்னீர் நத்தைகள் மற்றும் ஓடில்லா நத்தைகள் என்பன அடங்குகின்றன. இவை வயிறுடன் இணைந்த கால் கொண்டு நகர்வதால் வயிற்றுக்காலி என்று அழைக்கப்படுகின்றன.

குடற்காலிகள் வகுப்பு பூச்சிகளுக்கு அடுத்ததாக அதிக அங்கி இனங்களைக் கொண்ட வகுப்பாகும். இவ்வகுப்பு தொல்லுயிர் எச்சம் அடிப்படையில் பிந்திய கம்பிரியன் (Late Cambrian) காலத்துக்குரியது. இதில் 611 குடும்பங்கள் காணப்பட்டதாகவும், அதில் 202 இனஅழிவு க்கு உட்பட்டதாகவும் தொல்லுயிர் எச்சப் பதிவுகள் காட்டுகின்றன.

குடற்காலிகள் மெல்லுடலிகள் கணத்தில், காணப்படும் மிகப்பெரிய வகுப்பு (உயிரியல்) ஆகும். இதில் 60,000 முதல் 80,000  வரையான நத்தை மற்றும் ஓடில்லா நத்தை இனம் (உயிரியல்)கள் காணப்படுகின்றன. இவற்றின் உடற்கூற்றியல், நடத்தை, உணவூட்டம், மற்றும் இனவிருத்தி பொருத்தப்பாடுகள் ஒரு கிளைப்பாட்டியலில் இருந்து மற்றொரு வகைக்கு மாறுபட்டதாகும். இதனால் குடற்காலிகளின் பொதுவான தன்மைகளை வகைப்படுத்துவது கடினமாகும்.

மேற்கோள்கள்
-----------

1. ↑  எஆசு:<0287:LECSSF>2.0.CO;2 10.1666/0022-3360(2002)076<0287:LECSSF>2.0.CO;2  
This citation will be automatically completed in the next few minutes. You can jump the queue or expand by hand
2. 1 2  Bouchet P. & Rocroi J.-P. (Ed.); Frýda J. Hausdorf B. Ponder W. Valdes A. & Warén A. 2005. *Classification and nomenclator of gastropod families*. Malacologia: International Journal of Malacology, 47(1-2). ConchBooks: Hackenheim, Germany. ISBN 3-925919-72-4. 397 pp. vliz.be
3. ↑  Britannica online: abundance of the Gastropoda